Tarybos Direktyva
1985 m. gruodžio 20 d.
dėl Ispanijos ir Portugalijos įstojimo iš dalies keičianti Direktyvą 85/384/EEB dėl architektūros diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas
(85/614/EEB)
EUROPOS BENDRIJŲ TARYBA,
atsižvelgdama į Ispanijos ir Portugalijos Stojimo aktą, ypač į jo 396 straipsnį,
kadangi dėl Ispanijos ir Portugalijos įstojimo būtina padaryti tam tikrus Direktyvos 85/384/EEB [1] pakeitimus, kad Ispanijos Karalystėje, Portugalijos Respublikoje ir kitose valstybėse narėse būtų užtikrintas vienodas jos taikymas;
kadangi pagal Ispanijos ir Portugalijos Stojimo sutarties 2 straipsnio 3 dalį Bendrijos institucijos iki įstojimo gali priimti Stojimo akto 396 straipsnyje nurodytas priemones, kurios įsigalioja minėtos sutarties įsigaliojimo dieną,
PRIĖMĖ ŠIĄ DIREKTYVĄ:
1 straipsnis
"j) Ispanijoje
- oficiali architekto kvalifikacija (título oficial de arquitecto), suteikta Švietimo ir mokslo ministerijos arba universitetų,
k) Portugalijoje
- diplomas "diploma do curso especial de arquitectura", išduotas Lisabonos ir Porto dailės mokyklų,
- architekto diplomas "diploma de arquitecto", išduotas Lisabonos ir Porto dailės mokyklų,
- diplomas "diploma do curso de arquitectura", išduotas Lisabonos ir Porto aukštųjų dailės mokyklų,
- diplomas "diploma de licenciatura em arquitectura", išduotas Lisabonos aukštosios dailės mokyklos,
- diplomas "carta de curso de licenciatura em arquitectura", išduotas Lisabonos technikos universiteto ir Porto universiteto."
2 straipsnis
Valstybės narės patvirtina priemones, kurios, įsigaliojusios per Direktyvos 85/384/EEB 31 straipsnio 1 dalyje nustatytą terminą, įgyvendina šią direktyvą.
3 straipsnis
Ši direktyva skirta valstybėms narėms.
Priimta Briuselyje, 1985 m. gruodžio 20 d.